વડોદરા ; શહેરના સમા-સંજયનગર ખાતે આવેલ ઝૂંપડપટ્ટી તોડી નાંખી મુખ્યમંત્રી આવાસ યોજના લોકભાગીદારીથી બનાવી તેમાં ઝૂંપડાવાસીઓને મકાનો ફાળવી આપવાનું નક્કી કરવામાં આવ્યું હતું. આ અંગેનો કોન્ટ્રાકટ પણ આપી દેવામાં આવ્યો છે. આ કોન્ટ્રાકટર દ્વારા મુખ્યમંત્રી આવાસ યોજનાના મકાનો બનાવવાની કામગીરી ચાલુ કરી દેવામાં આવી છે ત્યારે વિશ્વામિત્રી નદીનું પુરાણ થતું હોવાની અને વિશ્વામિત્રી નદી કિનારે આવેલી કેટલીક ઐતિહાસિક અને પૌરાણિક સમાધિઓને તોડવાની કામગીરી આ કોન્ટ્રાકટર દ્વારા હાથ ધરવામાં આવતા વિવાદ ઉભો થયો હતો.